section_heading: Pastoralna služba
paragraph_text: Pastoralno djeluje u zagrebačkim Remetama, Somboru, Hrvatskom Leskovcu i Krku. Održava duhovne vježbe i obnove redovničkim zajednicama i svećenicima, pučke misije u župama i kateheze mladima. U redovničkoj zajednici bio je prefekt sjemeništa i magistar klerika, župnik i poglavar samostana i svetišta Majke Božje Remetske, predavač na Sustavnom studiju duhovnosti i provincijal Hrvatske karmelske provincije. Bio je i predsjednik Hrvatske konferencije viših redovničkih poglavara. Od 1994. do 2012. godine uređivao je emisiju Hvaljen Isus i Marija na Radio Sljemenu. Tekstove tih emisija naknadno je sabrao i objavio u dvije knjige. Umro je u Zagrebu od posljedica teškog moždanog udara. Sahranjen je na remetskom groblju.